Page:BL Cotton MS Vitellius A XV.djvu/190

 hwæt sẏndon þa .iii. ðing þe nan man buton lufian ne mæg. Ic þe secge on ẏs fẏr. oðer ẏs weter. ðridde ẏs ẏsen. Saga me. hwilc treow ẏs ealra treowa betst. Ic þe secge ꝥ ẏs win treow. Saga me hwar resteð þas mannes sawul þone se lẏchaman slepð. Ic þe secge. ón þrì stowum heo bẏð on þam bragene. oððe onþere heortan. oððe on þam blode. Saga me forhwan wæs seo sæ sealt geworden. Ic þe secge. of ðam .x. wordon ðe moises ge somnode inþere ealdan ǽ godes bebode: ⁊ he awearp þa .x. word in ða sǽ. ⁊ hẏs tearas áget inða sæ. for þon wearð seo sealt. Saga me hwæt wæron þa worð. Ic þe secge. ꝥ forme word wæs. Non habeos deos alienos. ꝥ ẏs. Ne lufa þu oðerne god ofer me. ꝥ oðer worð wæs. Non ad sumes nomen díu in uanum. Ne cig